《野鸽》
宋代·梅尧臣

孤来有野鸽，觜眼肖春鸠。
饥肠欲得食，立我南屋头。
我欲如不欲，夜去向何求。
一日偶出群，盘空恣嬉游。
谁借风铃响，朝夕声不休。
饥色犹未改，翻翅如我仇。
炳哉有露凤，天抑为尔俦。
翕翼处其间，顾我独迟留。
凤至吾道行，凤去吾道休。
鸽乎何所为，勿污吾铛瓯。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。